Исламан Iилманан хаарш шегахь хилар довзуьйтуш, гуламан коьрта долу хаттаршдийцаре дарехь жигара дакъалецира. Терзанца оза йиш йоцу шен хаарш довзуьйтуш инзарбехира Умалхьата чугулбелларш, шех гуламан коьрта декъашхо а хуьлуш.Цунах дуьйцурш дукха хезна белахь а, цхьаболчарна хIинца дуьххьара бIаьрга гуш вара иза. Гуламан болх чекхбаьллачул тIаьхьа а, сел безаме а, сел оьзда а волчу цуьнах къаста ца луш, бехха цунна гонаха хьийзара нах. Диканца дуккха а вехийла, могуш а лелийла бохуш, Деле воьхура. Iаьндара веанчу цхьана декъашхочо, гIеххьа нохчийн мотт а хууш волчу, машенна герга кхаччалц Умалхьатана тIаьхьа а веана, тIаккха лерина цунна тIаьхьа а вогIавелла, бIаьргех хиш а ледаш, элира: